Neuvoston asetus (EY) N:o 251/95, annettu 6 päivänä helmikuuta 1995, Euroopan ammatillisen koulutuksen kehittämiskeskuksen perustamisesta annetun asetuksen (ETY) N:o 337/75 muuttamisesta



Virallinen lehti nro L 030 , 09/02/1995 s. 0001 - 0002



NEUVOSTON ASETUS (EY) N:o 251/95, annettu 6 päivänä helmikuuta 1995, Euroopan ammatillisen koulutuksen kehittämiskeskuksen perustamisesta annetun asetuksen (ETY) N:o 337/75 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että valtion- ja hallitusten päämiesten tasolla kokoontuneet jäsenvaltioiden hallitusten edustajat hyväksyivät yhteisellä sopimuksella Euroopan yhteisöjen tiettyjen toimielinten ja yksiköiden sekä Europolin kotipaikkojen vahvistamisesta 29 päivänä lokakuuta 1993 tehdyn päätöksen (4) yhteydessä Euroopan ammatillisen koulutuksen kehittämiskeskuksen kotipaikkaa koskevan julistuksen, neuvosto vahvisti Euroopan ammatillisen koulutuksen kehittämiskeskuksen perustamisesta annetun asetuksen (ETY) N:o 337/75 muuttamisesta 16 päivänä toukokuuta 1994 antamallaan asetuksella (EY) N:o 1131/94 (5) keskuksen kotipaikaksi Thessaloniken, mainitussa asetuksessa neuvosto pidättää itselleen mahdollisuuden säätää myöhemmin niistä komission ehdotuksen kohdista, jotka koskevat keskuksen henkilöstöä, hajautettujen toimielinten henkilöstön hallinnon yhdenmukaisuus yhteisön tasolla olisi varmistettava; tämän vuoksi olisi muutettava asetusta (ETY) N:o 337/75 (6), komission olisi yhdessä keskuksen hallituksen kanssa tutkittava ja pantava täytäntöön niin pian kuin mahdollista asianmukaiset ratkaisut henkilöstön palvelusuhteen ehtoja koskeviksi toimenpiteiksi, jotka liittyvät keskuksen siirtymiseen Berliinistä Thessalonikiin, sekä annettava neuvostolle aiheelliset ehdotukset, ja tämän vuoksi olisi kumottava 29 päivänä kesäkuuta 1976 annettu neuvoston asetus (EHTY, ETY, Euratom) N:o 1859/76 Euroopan ammatillisen koulutuksen kehittämiskeskuksen henkilöstöä koskevan palvelussuhteen ehdoista (7), ON ANTANUT TÄMÄN ASETUKSEN: 1 artikla Korvataan asetuksen (ETY) N:o 337/75 13 artikla seuraavasti: "13 artikla Keskuksen henkilöstöön sovelletaan Euroopan yhteisöjen virkamiehiä ja muita toimihenkilöitä koskevia asetuksia ja määräyksiä. Keskus käyttää nimittävälle viranomaiselle annettuja valtuuksia henkilöstönsä osalta. Keskuksen hallitus antaa komission suostumuksella tarvittavat soveltamista koskevat yksityiskohtaiset säännöt." 2 artikla Kumotaan asetus (EHTY, ETY, Euratom) N:o 1859/76. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä maaliskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä helmikuuta 1995. Neuvoston puolesta A. JUPPÉ Puheenjohtaja (1) EYVL N:o C 74, 12.3.1994, s. 12 (2) EYVL N:o C 128, 9.5.1994, s. 511 (3) EYVL N:o C 195, 18.7.1994, s. 32 (4) EYVL N:o C 323, 30.11.1993, s. 1 (5) EYVL N:o L 127, 19.5.1994, s. 1 (6) EYVL N:o L 39, 13.2.1975, s. 1. Asetus sellaisena kuin se on viimeksi muutettuna asetuksella (EY) N:o 1131/94 (EYVL N:o L 127, 19.5.1994, s. 1). (7) EYVL N:o L 214, 6.8.1976, s. 1. Asetus sellaisena kuin se on viimeksi muutettuna asetuksella (Euratom, EHTY, ETY) N:o 679/87 (EYVL N:o L 72, 14.3.1987, s. 1).